laion/Wikipedia-Exotic huggingface dataset:
צוות טקילה

צוות טקילה שירות הביטחון הכללי ימ"מ – היחידה הלאומית ללוחמה בטרור צוות "טקילה" הוא צוות התערבות מהירה משותף לימ"מ (משטרת ישראל) ולשירות הביטחון הכללי שמטרתו לתת מענה מהיר לפיגועי טרור. הצוות נקרא "טקילה", כי כמו הטקילה גם הוא מוקפץ ("הקפצה" - הזנקה מהירה ופתאומית של הצוות בעקבות פיגוע ו/או מצב חירום). הצוות כולל לוחמי ימ"מ, לוחמי היחידה המבצעית של שירות הביטחון הכללי ואנשי מודיעין של השב"כ. הצוות מוזנק לסיכול "פצצה מתקתקת" (כלומר: פיגוע בטווח הזמן המיידי) בעקבות התרעה מודיעינית שמתקבלת בשב"כ. תפקיד נוסף של הצוות הוא לנהל מצוד מהיר אחרי מחבלים שברחו מזירת פיגוע ומהווים סכנה לאזרחים נוספים. רכזי השב"כ מספקים מודיעין בזמן אמת וקשר עם חמ"ל השב"כ, ולוחמי הימ"מ (שלהם גם סמכויות של שוטרים) אחראים על הביצוע (כלומר: מעצר או חיסול של המחבלים). התפיסה שהובילה להקמת הצוות התפתחה בעקבות פרוץ האינתיפאדה השנייה בספטמבר 2000 על ידי ראש שב"כ באותם ימים, אבי דיכטר, ובכירים באגף המבצעים בארגון. בעקבות התגברות פיגועי ההתאבדות באותה תקופה, נוצר צורך לתרגם מודיעין שהזרימו רכזי השב"כ לפעולת סיכול מהירה יעילה בשטח. הקמתם ומיסודם של צוותים אלו התאפשר בעקבות שיתוף פעולה ארוך ורב-שנים בין השב"כ לימ"מ, דבר שיצר שפה משותפת, תקשורת מהירה ושוטפת, ותיאום בין הגופים. אף שהם קיימים שנים רבות, קיומם נחשף לציבור הרחב רק החל מהעשור השני של המאה ה-21 בעקבות פרסומים באמצעי התקשורת בישראל. לאחר החשיפה של הצוות בתקשורת פורסם כי במהלך החודשים הראשונים של שנת 2023 הוקפץ הצוות 14 פעמים, בין היתר כדי לעצור פעילי ימין חמושים שאיימו לפגוע במפגינים. צוות טקילה היה בין הראשונים שהוקפץ ליישובי עוטף עזה בבוקר ה-7 באוקטובר 2023, וספג אבדות כבדות. כהוקרה על פעילותו של הצוות במסגרת מלחמת חרבות ברזל השתתף אחד מחברי הצוות בהדלקת משואת כוחות הביטחון ביום העצמאות ה-76. אמיר בוחבוט‏, רואים את הלבן שבעיניים: זה הכוח שחיסל את שלושת המחבלים בג'נין, באתר וואלה, 2 באפריל 2022 ב. ניסני, ‏לוחמי 'טקילה' וימ"מ חוסמים את המונית, יורים ומחסלים | צפו, באתר כיכר השבת, 20 ביוני 2023 לוחמי צוות "טקילה" של הימ"מ והשב"כ מסכלים את אחד המחבלים שביצעו את הפיגוע בעלי (20.06.23), סרטון בערוץ "ארכיון כוחות מיוחדים ישראלים - Israeli SF archive", באתר יוטיוב, 22 ביוני 2023 עובדה נעמה פרי, ‏״רק מי שהיה שם יכול להסביר מה זה לעמוד מול מחבל מתאבד״, באתר ‏מאקו‏, 11 בפברואר 2021 אמיר בוחבוט‏, "מגיחים מהצללים, מסתכלים למחבלים עמוק בעיניים": כך פועל הצוות שחיסל את המחבל ביפו, באתר וואלה, 10 באפריל 2022 איתמר אייכנר, ראש השב"כ: סיכלנו השנה 200 פיגועים משמעותיים, "צוות טקילה" הוקפץ כבר 14 פעמים, באתר ynet, 4 באפריל 2023 צוות "טקילה" הוקפץ לעצור פעילי ימין חמושים שאיימו לפגוע במפגינים, באתר ‏מאקו‏, 28 במרץ 2023 יואב זיתון, ההקפצה של צוות "טקילה" והאובדן של שב"כ, באתר ynet, 12 באוקטובר 2023 משה שטיינמץ, למרות החשש בשב"כ והדיון הלילי: צוות טקילה הוקפץ לעוטף - רק בבוקר, באתר כאן – תאגיד השידור הישראלי, 14 באוקטובר 2023 כל רגע - נחשפת: פעילות צוות הימ"מ בבוקר יום השבת השחור, באתר kore.co.il בהלה ברחובות: שוהים בלתי חוקיים נעצרו באזור התעשייה בעיר, באתר הפורטל הישראלי לרשויות מקומיות, ‏16 בינואר 2024 משואת כוחות הביטחון, באתר יום העצמאות 76 למדינת ישראל
Poké melodrama

Poké melodrama (בעברית: מלודרמה של פוקה) הוא אלבום הבכורה של הזמרת האיטלקייה אנג'לינה מנגו. את האלבום הוציאה ב-31 במאי 2024 חברת התקליטים וורנר מיוזיק איטליה. הוא כולל את השיר "La noia", שייצג את איטליה באירוויזיון 2024, ודורג במקום השביעי עם 268 נקודות. באלבום השתתפו אמנים רבים, כמו מרקו מנגוני וברש, ויצאו ממנו שלושה סינגלים נוספים: "Che t'o dico a fa'",‏ "Fila indiana" ו-"Melodrama". הוא דורג בראש מצעד האלבומים האיטלקי, הפרויקט המוזיקלי השני ברציפות של מנגו שדורג בין שלושת המקומות הראשונים של המצעד. מידע על האלבום Poké melodrama באתר MusicBrainz האלבום Poké melodrama באתר Discogs האלבום Poké melodrama באתר ספוטיפיי האלבום Poké melodrama באתר דיזר האלבום Poké melodrama באתר אפל מיוזיק האלבום Poké melodrama באתר Last.fm Bizzoco, Mara (18 באפריל 2024). "Angelina Mango: in arrivo il primo album Poké Melodrama". Radio Italia (באיטלקית). נבדק ב-27 באפריל 2024. {{cite web}}: (עזרה) Ferraro, Lorenza (17 באפריל 2024). "Angelina Mango annuncia la data d'uscita del suo primo album... "Poké melodrama"". All Music Italia (באיטלקית). נבדק ב-27 באפריל 2024. {{cite web}}: (עזרה) "Hit parade, Angelina Mango subito prima con poké melodrama - Musica - Ansa.it". Agenzia ANSA (באיטלקית). 7 ביוני 2024. נבדק ב-7 ביוני 2024. {{cite web}}: (עזרה) Certificazioni, FIMI (באיטלקית)
Che t'o dico a fa'

"Che t'o dico a fa'" (בעברית: "מה אני אומר לך לעשות") הוא סינגל שהוקלט על ידי הזמרת האיטלקייה אנג'לינה מנגו. את השיר הוציאו ב-6 באוקטובר 2023 לאור חברות התקליטים לה טרמה ו-BMG כסינגל הראשון מתוך אלבום הבכורה שלה, Poké melodrama.‏ הוא נכתב על ידי המבצעת, אלסנדרו לה קבה, סטפנו טוגניני ואלסנדרו דה קרישנצו, ומושר בחלקיו בנפוליטנית. הוא הגיע בשיאו למקום השני במצעד הפזמונים השבועי של איטליה. איגוד תעשיית ההקלטות האיטלקי התעיד אותו בתואר פלטינה כפולה לאחר שחצה את רף 200,000 העותקים שנמכרו ברחבי המדינה. מידע על הסינגל "Che t'o dico a fa'" באתר מיוזיק בריינז מילות השיר "Che t'o dico a fa'" באתר Genius סרטון השיר "Che t'o dico a fa'" באתר יוטיוב מידע על השיר "Che t'o dico a fa'" באתר iTunes מידע על הרצועה "Che t'o dico a fa'" באתר ספוטיפיי Bizzoco, Mara (2024-04-18). "Angelina Mango: in arrivo il primo album Poké Melodrama". Radio Italia (באיטלקית). נבדק ב-2024-04-19. Alicandri, Alessandro (2 באוקטובר 2023). ""Che t'o dico a fa": Angelina Mango e il suo nuovo singolo ricco di fascino". TV Sorrisi e Canzoni (באיטלקית). נבדק ב-22 בנובמבר 2023. {{cite news}}: (עזרה) "Classifica settimanale WK 37" (באיטלקית). Federazione Industria Musicale Italiana. נבדק ב-22 בנובמבר 2023. {{cite web}}: (עזרה)
EDTA

EDTA (ראשי תיבות ל EthyleneDiamineTetraacetic Acid) ובעברית אתילן-דו-אמין-4-חומצה אצטית היא תרכובת אורגנית שנוסחתה C10H16N2O8 המולקולה מכילה 2 קבוצות אמין וארבע קבוצות חומצה קרבוקסילית. EDTA משמש כליגנד לכלציה של יונים כדוגמת ברזל F e 2 + {\displaystyle Fe^{2+}} ו F e 3 + {\displaystyle Fe^{3+}} או סידן כך שמתקבל קומפלקס מסיס במים בpH נייטרלי בו יוני המתכת יוצרים תחמוצות ושוקעים. EDTA זמין במספר מלחים כדוגמת מלח דו נתרני disodium EDTA שנוסחתו Na2C10H14N2O8 או 4 נתרני Tetrasodium EDTA שנוסחתו Na4C10H12N2O8. או המלח הכפול סידן דו-נתרני CaNa2C10H12N2O8 המשמש כתוסף מזון. EDTA נקשר ליוני המתכת דרך זוגות האלקטרונים הלא קושרים על ארבעה אטומי חמצן ועל 2 אטומי החנקן כך שהוא מתפקד בליגנט שש-שיני (הקסה דנטט). מייצרים EDTA בתגובה בין אתילן דיאמין (1,2 דיאמינו אתאן) H 2 N − C H 2 − C H 2 − N H 2 {\displaystyle H_{2}N-CH_{2}-CH_{2}-NH_{2}} עם מתאנאל ונתרן ציאנידי לקבלת המלח ה4 נתרני H 2 N − C H 2 − C H 2 − N H 2 + 4 C H 2 O + 4 N a C N + 4 H 2 O → {\displaystyle H_{2}N-CH_{2}-CH_{2}-NH_{2}+4CH_{2}O+4NaCN+4H_{2}O\rightarrow } ( N a O 2 C − C H 2 ) 2 − N − C H 2 − C H 2 − N − ( C H 2 − C O 2 N a ) 2 + 4 N H 3 {\displaystyle (NaO_{2}C-CH_{2})_{2}-N-CH_{2}-CH_{2}-N-(CH_{2}-CO_{2}Na)_{2}+4NH_{3}} בשלב שני המלח עובר תגובת סתירה עם חומצת מימן כלורי לתת EDTA בשל יכולתו של EDTA לקשור יוני מתכת ובכך למנוע פעילות קטליטית שלהם משתמשים בו בתעשיית הטקסטיל למנוע פגיעה בצבע שמקורה בהמצאות יוני מתכת. בתעשיית הנייר משתמשים בחומר כדי לקשור יוני מתכת שעשויים לזרז תגובת דיספרופורציונציה של מי חמצן המשמשים להלבנה. EDTA בצורת מלח סידן דו נתרני CaNa2C10H12N2O8 משמש כאנטיאוקסידנט וכחומר שימור בשל יכולתו למנוע חמצון קטליטי הגורם אבדן צבע וארומה באמצעות יוני מתכת. כתוסף מזון מסומן במספר E385. משתמשים בחומר בקופסאות שימורים, משקאות מוגזים בפחיות, מיונז ורטבים. משתמשים בEDTA להורדת קשיות המים במכונות כביסה ודוודים. קשירת יוני סידן ומגנזיום מפחיתה את שקיעת סידן פחמתי ומגנזיום פחמתי ומורידה את ההפרעה של יונים אלו לפעולת הסבון. מסיבה זו מוסיפים את החומר לחומרי ניקוי. מלח הסידן הדו נתרני משמש לקשירת יוני מתכת בגוף (Chelation therapy) לשם טיפול בהרעלת עופרת או כספית וכן לסילוק עודף ברזל למשל כסיבוך של ערויי דם חוזרים. החומר מוכנס בערוי לוריד או בזריקה לשריר. עמנואל מנזורולה, 18, עקרונות הכימיה, כרך ב, באר שבע: קווים, 1998, עמ' 1255 What is Calcium Disodium EDTA (E385) in Food: Uses, Safety, Side Effects, Food Additives
וינס פונג

וינסנט קאראצ'י פונג (באנגלית: Vincent Karchi Fong; נולד ב-24 באוקטובר 1979) הוא פוליטיקאי אמריקאי המכהן כחבר בית הנבחרים של ארצות הברית מטעם מחוז הקונגרס ה-20 של מדינת קליפורניה, מאז יוני 2024. פונג, חבר המפלגה הרפובליקנית, כיהן בעבר כחבר האספה המדינתית של קליפורניה בין השנים 2016–2024. וינס פונג נולד וגדל בבייקרספילד שבקליפורניה ב-24 באוקטובר 1979. את לימודיו התיכוניים השלים בבית הספר התיכון וסט השוכן בעיר הולדתו. בשנת 2001 השלים פונג באוניברסיטת קליפורניה בלוס אנג'לס לימודי תואר ראשון במדע המדינה. ב-2003 קיבל תואר שני במדיניות ציבורית מאוניברסיטת פרינסטון. פונג החל את הקריירה הציבורית שלו כעוזר פרלמנטרי של חבר הקונגרס ביל תומאס (אנ'), שבאותו זמן היה יושב ראש ועדת הדרכים והאמצעים של בית הנבחרים של ארצות הברית. במשרדו של תומאס התמקד פונג במדיניות סחר בין-לאומי ובפתיחת שווקים עבור חקלאים ועסקים קטנים ובינוניים בארצות הברית. לאחר שירותו בגבעת הקפיטול שב פונג לקליפורניה ומיקד את פעילותו הפוליטית במחוז קרן. במשך כעשור היה המנהל המחוזי של חבר הקונגרס קווין מקארתי, לימים יושב ראש בית הנבחרים של ארצות הברית. פונג היה פעיל בעמותות וארגונים קהילתיים במחוז קרן. הוא שימש כחבר מועצות המנהלים של התאגיד "תעשיות גודוויל" (Goodwill Industries) בדרום-מרכז קליפורניה, של "קרן החינוך ג'ים בורק" ושל "טיסות הכבוד של מחוז קרן" – ארגון הפועל להטסת יוצאי מלחמת העולם השנייה, מלחמת וייטנאם ומלחמת קוריאה אל וושינגטון הבירה על מנת לצפות באנדרטאות הזיכרון לקרבות בהם לחמו. נוסף על כך, היה פונג חבר בוועידת המפלגה הרפובליקנית של מחוז קרן וחבר לכל החיים באיגוד הרובאים הלאומי. בבחירות 2016 נבחר פונג לראשונה אל האספה המדינתית של קליפורניה כנציג מחוז הבחירה ה-34, עם 73.2% מקולות הבוחרים. הוא נבחר מחדש בבחירות 2018, הפעם עם 70.6% מהקולות. בבחירות 2022 נבחר לכהונה רביעית ללא התנגדות במחוז הבחירה ה-32. במהלך הקונגרס ה-118 של ארצות הברית ניצב קווין מקארתי, יו"ר בית הנבחרים האמריקאי שפונג היה בן חסותו במשך שנים ארוכות, בפני מרד מפלגתי חריג שהוביל אותו להתפטר מכל תפקידיו הפוליטיים. בשל העיתוי החריג של התפטרותו, פונג כבר הגיש בקשה להיבחר מחדש אל האספה המדינתית. דבר זה יצר מצב בעייתי מבחינה חוקית בה יתמודד בשתי מערכות בחירות בו-זמנית, אליו התנגדה מזכירת המדינה של קליפורניה שירלי ובר. לבסוף התנגדותה זו של ובר נדחתה בבית משפט פדרלי לערעורים. ב-19 במרץ 2024 נערך יום הבחירות המיוחדות לבית הנבחרים של ארצות הברית במחוז הקונגרס ה-20 של קליפורניה, אך ב-21 במאי התקיים סיבוב מכריע בו ניצח פונג עם 60.6% מהקולות. ב-3 ביוני 2024 פונג הושבע לתפקידו בקונגרס בידי יו"ר בית הנבחרים מייק ג'ונסון. מדיה וקבצים בנושא וינס פונג בוויקישיתוף אתר האינטרנט הרשמי של וינס פונג (באנגלית) וינס פונג, באתר המדריך הביוגרפי של הקונגרס של ארצות הברית (באנגלית) Vince Fong's Biography, באתר Vote Smart (באנגלית) קייל הארווי, Longtime McCarthy aide Vince Fong enters Assembly race, באתר בייקרספילד נאו, 7 בינואר 2016 (באנגלית) לורה ג'. נלסון, California elections officials say Assemblymember Vince Fong can’t run for Congress in Bakersfield, באתר לוס אנג'לס טיימס, 15 בדצמבר 2023 (באנגלית) מלאני מייסון, McCarthy protege can run for Congress after court win, באתר פוליטיקו, 28 בדצמבר 2023 (באנגלית) אריק בראדנר, Republican Vince Fong wins California special election for McCarthy seat, באתר CNN‏, 22 במאי 2024 (באנגלית)
שירים עם אחרים

שירים עם אחרים הוא אלבום ההופעה הראשון של להקת הקאנטרי הישראלית ג'יין בורדו, אשר יצא לאור ב-31 בדצמבר 2020, במקביל לאלבום גרסאות הכיסוי שירים של אחרים. באלבום זה מופיעות גרסאות כיסוי שבוצעו עם אמנים אורחים בהופעותיה של הלהקה. בערוץ היוטיוב הרשמי של הלהקה מופיע פלייליסט המהווה גרסה אלטרנטיבית של האלבום, וזה מכיל ארבע רצועות נוספות- "אישה קשה" עם אקו, גרסה נוספת של השיר עם יוני בלוך, "ערב של שושנים" עם ישראל גוריון ו"סתלבט בקיבוץ" עם ג'ימבו ג'יי. עם זאת, הושמטו הרצועות "משהו טיפשי" עם אלון עדר ו"נערה במשקפיים" עם אלון אולארצ'יק ג'יין בורדו, ג׳יין בורדו - שירים עם אחרים, באתר יוטיוב, ‏12 באוקטובר 2022
פיודור רוטשטיין

פיודור רוטשטיין (ברוסית: Фёдор Ротштейн ‏ 26 בפברואר 1871, קובנו - 30 באוגוסט 1954, מוסקבה) היה מהפכן ודיפלומט סובייטי ממוצא יהודי. מנדל תנחום רוטשטיין נולד בשנת 1871 בקובנו (אז בתחומי האימפריה הרוסית, כיום בליטא) למשפחה יהודית. בהיותו תלמיד גימנזיה בפולטבה הוא התקרב לפעילות של נרודניה ווליה. תקופת מסוימת הוא למד באוניברסיטת קייב. בשנת 1891 רוטשטיין עזב את רוסיה ועבר לבריטניה. החל משנת 1901 רוטשטיין היה חבר במפלגת הפועלים הסוציאל-דמוקרטית הרוסית ותמך בבולשביקים. הוא כתב מאמרים עבור עיתונות שמאל בבריטניה. לאחר הקמת "המפלגה הסוציאליסטית של בריטניה" רוטשטיין היה ראש הלפג השמאלי. רוטשטיין עזר להתבססות בבריטניה של מהפכנים רוסים כמו מקסים ליטבינוב, איוואן מאיסקי ויאקוב פטרס. בתקופת מלחמת העולם הראשונה רוטשטיין עבד במסודות ממשלתיים בריטים. לפי ריצ'רד פייפס רוטשטיין היה בין הצינורות העברת כסף עיקריים שעל בסיסם הוקמה המפלגה הקומוניסטית של בריטניה. בשנת 1920 רוטשטיין הגיע לרוסיה הסובייטית. הוא נקלט לעבודה במשרד החוץ. רוטשטיין היה בין מנסחי הסכם שנחתם עם פרס והיה השגריר הראשון של ברית המועצות במדינה זו. בשנת 1923 רוטשטיין חזר לברית המועצות והיה בין העובדים בכירים של משרד החוץ. בשנת 1924 הוא מונה למנהל של "מכון לחקר פוליטיקה וכלכלה עולמית". רוטשטיין עבד בפקולטה להיסטוריה באוניברסיטת מוסקבה. הוא היה פרופסור משנת 1928 וראש קתדרה. בשנת 1935 הוענק לרוטשיין תואר דוקטור למדעים. רוטשיין היה חבר מערכת של המהדורה הראשונה של האנציקלופדיה הסובייטית הגדולה. בשנת 1939 הוא התקבל כחבר באקדמיה למדעים של ברית המועצות. על פעילותו לרוטשטיין הוענקו מספר עיטורים. רוטשטיין נפטר במוסקבה שנת 1953 ונטמן בבית העלמין דונסקויה החדש. לרוטשיין היו 3 ילדים: אנדרו רוטשטיין התגורר בברית המועצות ובבריטניה, היה חבר מפלגה קומוניסטית וכתב של עיתונות סובייטית. אאוגן רוטשטיין היה כימאי בריטי. נטליה רוטשטיין הייתה פילולוג שפעלה בברית המועצות. היא פרסמה מילונים רוסים-אנגלים. לזכרו הסניף של אוראל של האקדמיה למדעים הרוסית מעניק פרס החל משנת 2010. ביוגרפיה (ברוסית) ביוגרפיה (באנגלית)
היא לא תדע

"היא לא תדע" הוא שיר שכתב והלחין דני סנדרסון ובוצע לראשונה על ידי להקת גזוז. השיר הופיע באלבום הבכורה של הלהקה הנושא את שמה. השיר יצא בשנת 1979 בביצוע להקת גזוז. דני סנדרסון, כותב ומלחין השיר, צפה בסרט "דוקטור ז'יוואגו" "והתאהב" בשחקנית ג'ולי כריסטי. לדבריו: לכל אחד כנער, יש את האישה המושלמת שבה הוא מאוהב. כזאת הייתה בשבילי ג'ולי כריסטי. ראיתי אותה בתפקיד לארה בסרט "דוקטור ז'יוואגו", וממש נמסתי בכיסא. במצעד השנתי של גלי צה"ל הגיע השיר למקום ה-18. בשנת 2019 חידשה את השיר להקת ג'יין בורדו בשיתוף עם סנדרסון, כותב ומלחין השיר. גזוז - היא לא תדע, סרטון בערוץ "Guy Alon", באתר יוטיוב (אורך: 04:02) ג'יין בורדו ודני סנדרסון - היא לא תדע, סרטון בערוץ "ג'יין בורדו", באתר יוטיוב (אורך: 03:47) רז שכניק, על איזו כוכבת ענקית נכתב "היא לא תדע"?: הסודות מאחורי הלהיטים של סנדרסון, באתר ynet, 11 ביוני 2024 תשל"ט (גלי צה"ל) – פזמונט, באתר pizmonet.co.il ערך זה הוא קצרמר בנושא שירים. אתם מוזמנים לתרום לוויקיפדיה ולהרחיב אותו.
דוד ריאזנוב

דוד ריאזנוב (ברוסית: Давид Борисович Рязанов;‏ 10 במרץ 1870, אודסה – 21 בינואר 1938, סרטוב) היה מהפכן והיסטוריון סובייטי ממוצא יהודי. הוא שינה שם משפחתו בעקבות פעילות פוליטית. דוד שמחה גולדנדך נולד בשנת 1870 באודסה (אז בתחומי האימפריה הרוסית, כיום באוקראינה) למשפחה יהודית בת 13 ילדים. הוא למד בגימנזיה אך בשנת הלימודים החמישית סולק עקב ציונים נמוכים ביוונית. בגיל 17 ריאזנוב התקרב לפעילות של נרודניה ווליה. בשנת 1899 בנסיעה לפריז הכיר את גאורגי פלחנוב. בחזרה לתחומי האימפריה הרוסית נעצר ונשלח ל-4 שנות מעצר. בינואר 1900 הוא עזב את המדינה עם אשתו. הוא השתתף בוועידות המפלגת הפועלים הסוציאל-דמוקרטית הרוסית בהם התנגד לדעות של ולדימיר לנין. בשנת 1905, בעקבות אירועי מהפכת 1905 חזר לאודסה והיה פעיל במערכת איגודים מקצועיים. בשנת 1907 ריאזנוב גורש מרוסיה. הוא החל לחקור היסטוריה של מרקסיזם. תקופה מסוימת ריאזנוב היה מזכיר של קרל קאוטסקי. בהיותו בווינה הוא כתב מאמרים עבור עיתון "פרבדה" של לב טרוצקי והם הפכו לחברים קרובים. לאחר מהפכת פברואר בשנת 1917 ריאזנוב חזר לרוסיה. הוא היה בין המהפכנים שהצטרפו לבולשביקים. הוא התנגד לתוכנית של לנין למאבק מזוין ופיזור האספה המכוננת הרוסית. בשנת 1918 הוא עזב שורות המפלגה בעקבות חתימה על הסכם ברסט ליטובסק. בשנת 1921 ריאזנוב הקים מכון לחקר המרקסיזם והיה מנהלו עד לשנת 1931. בין הפעולות הראשונות שלו בתפקיד החדש הייתה רכישת סיפריות שכללו עשרות אלפי ספרים ומסמכים הקשורים להיסטוריה של מרקסיזם. ריאזנוב היה יוזם הקמת פלנטריום במוסקבה שנפתח שנת 1929. החל משנת 1920 ריאזנוב תמך באנשים שנעצרו מסיבות פוליטיות לרבות חברו טרוצקי. הוא לא הסתיר את עמדתו לגבי פעילות של יוסיף סטלין שהיה בהנהגת המפלגה והמדינה. ריאזנוב התקבל לסגל אוניברסיטת מוסקבה ומונה לפרופסור. בשנת 1928 הוא התקבל שורות אקדמיה למדעים של ברית המועצות (שאז פעלה בהרכבה הישן). בשנת 1930 נערכו חגיגות לציון יובל 60 של ריאזנוב. הודפס אוסף מאמרים שלו והוענק לו עיטור הדגל האדום של העמל. בשנת 1931 ריאזנוב הואשם בקרבה למנשביקים. בפברואר הוא נעצר, סולק משורות המפלגה ומכל תפקידיו. ב-16 באפריל 1931 הוחלט לגרש אותו לסרטוב. זה היה בין המקרים הראשונים שאישיות שרק לפני זמן קצר פעילותה זכתה לשבחים הואשמה בפעילות נגד בשלטון. בשנת 1934 בעזרת סרגיי קירוב ריאזנוב חזר ללנינגרד והחל בפעילות בתחום היסטוריה. לאחר רצח קירוב הוא הוחזר לסרטוב אך קיבל אישור לעבוד בפקולטה להיסטוריה באוניברסיטה מקומית. ב-23 ביולי 1937 ריאזנוב נעצר וב-21 בינואר 1938 נשפט להוצאה להורג. בהתאם לעדויות הוא לא הודע באשמה. בשנת 1958 שמו טוהר מכל אשמה. בתקופת ברית המועצות פיעלותו הייתה נחשבת לשלילית בעיקר עקב ויכוחים עם לנין. אמנם בהמשך הוא קיבל גם ציונים חיוביים ובשנת 1989 קיבל חנינה מהמפלגה. אשתו של ריאזנוב נעצרה שנת 1938 והייתה במעצר עד לשנת 1943. היא טוהרה מכל אשמה בשנת 1958. בשנת 1961 היא סירבה ל־vשתתף בוועידת המפלגה הקומוניסטית כי בין חברי הוועידה היו אשמים בטרור פוליטי בתקופת שלטונו של יוסיף סטלין. מדיה וקבצים בנושא דוד ריאזנוב בוויקישיתוף ביוגרפיה (ברוסית) ביוגרפיה (באנגלית)
מאלי (פירושונים)

האם התכוונתם ל... מאלי – מדינה במערב אפריקה אימפריית מאלי – אימפריה מסחרית לשעבר במערב אפריקה תיאטרון מאלי – תיאטרון במוסקבה אישים: אנאיס מאלי – דוגמנית ומעצבת אופנה צרפתייה ארן מאלי – משורר בדיוני יונוס מאלי – כדורגלן גרמני-טורקי כריסטיאן מאלי – צייר גרמני מלי מיילי
חמדה (סרט)

חמדה הוא סרט קולנוע ישראלי משנת 2024 בכתיבה ובימוי של שמי זרחין, עם ששון גבאי, אסי לוי ומאור לוי בתפקידים הראשיים. זהו שיתוף פעולה חוזר בין זרחין, גבאי ולוי לאחר "אביבה אהובתי" משנת 2006. העלילה עוקבת אחר זוג נשוי העובר משברים קשים אבל האהבה ביניהם חזקה ומנצחת. שיר הנושא "חמדה" (שמי זרחין מילים, גל לב לחן) מושר בפי גלי עטרי. ששי (ששון גבאי) ואפי (אסנת לוי) הם זוג נשוי שגר במושב בגליל. ששי בן 73 ואפי בת 51. אין להם ילדים משותפים. ששי היה נשוי ללבנה (לבנה פינקלשטיין) והם הורים לדרור (רועי אסף) ולרותם (ליטל שוורץ). ששי ואפי מתמודדים עם מספר בעיות: ששי סובל מאין אונות לאחר שעבר ניתוח ערמונית קשה. הם מתייעצים עם אורולוג (איציק כהן) שמייעץ לששי טיפול השתלת תותב לפין עם משאבה אך ששי דוחה זאת ואפי מקבלת את דעתו של בעלה. הבן האלמן דרור שמכור להימורים, נאלץ לברוח לבריסל יחד עם בנו עומרי (מאור לוי) וששי, אפי ולבנה עושים מאמצים לשלם את חובותיו. ששי עובד בבוקר עם חמיד (שאדי מרעי), על משאית הממחזרת בקבוקים ובערב הוא שומר בספרייה המקומית. אפי עובדת בבוקר בטיפול בהידרותרפיה בשיטת ואטסו ובערב היא מדריכת מוזיקה במתנ"ס ומתכננת כעת את חגיגת חנוכה. בבית הם גם מכינים כיסונים ממולאים למעדניה של עמי (גיא אריאלי). דוד דהאן (עדי אלון), חייל פצוע שזכה לצל"ש מגיע לטיפול ואטסו ומזכיר לאפי כי היא פיתתה אותו כשהיה בן 17. אפי נסערת אך ששי מגבה אותה. עומרי מגיע מבריסל ומפתיע את ששי ואפי. יחסם אליו הוא עם מעלות ומורדות ולבסוף הם מוכנים שיישאר אצלם אך דרור נקלע שוב לחובות הימורים ועומרי מחליט לחזור אליו. "חמדה", במסד הנתונים הקולנועיים IMDb (באנגלית) "חמדה", באתר אידיבי חמדה, במיזם "אישים" לתיעוד היצירה הישראלית קדימון לחמדה, באתר יוטיוב מאחורי הקלעים של הסרט חמדה, באתר יוטיוב שיר הנושא של חמדה בביצוע גלי עטרי, באתר יוטיוב ביקורת של שמוליק דובדבני, באתק ynet על הסרט ״חמדה״ - אהבה פורחת באקלים מיימי ואפרפר, באתר: ד״ר לאה מזור - על מקרא הוראה וחינוך
ראש הסוס מוואלדגירמס

ראש הסוס מוואלדגירמס הוא חלק מפסל ברונזה מן התקופה הרומית, שגילו נאמד בכאלפיים שנה. הוא התגלה בשנת 2009 כשהוא טמון באדמה בשדה ליר העיירה ואלדגירמס (אנ') במדינת הסן שבגרמניה. הראש היה קבור בעומק של 11 מטרים מתחת לפני הקרקע. הוא נמצא בתוך מבנה באר שהתמוטט, כשהוא נתון בתוך חבית. הוא התגלה במהלך חפירות ארכאולוגיות שהתנהלו באתר של יישוב רומי קדום. על כן סבורים שהראש היה חלק מפסל של סוס אשר ניצב בפורום של אותו יישוב. אורך היצירה 59 סנטימטר ומשקלה כ-15 קילוגרם. היא עברה שימור קפדני ונחשבת לאחת התגליות הארכאולוגיות החשובות ביותר בגרמניה. מאז 2018 מוצגת היצירה במוזיאון בטירת זאלבורג (אנ') שבמדינת הסן, כשהיא מוצבת מאחורי זכוכית מגן. במשך שנים ניטשה מחלוקת בין בעל השדה שבו נמצא הראש לבין ממשלת מדינת הסן אודות גובה התגמול המגיע לבעל הקרקע עבור התגלית. לבסוף פסק לו בית משפט סכום של 773 אלף אירו. מדיה וקבצים בנושא ראש הסוס מוואלדגירמס בוויקישיתוף Der Pferdekopf von Lahnau-Waldgirmes - Römerkastell Saalburg, Römerkastell Saalburg, ‏25 בספטמבר 2019 Meilan Solly, A 2,000-Year-Old Golden Horse Head Suggests Romans Actually Got Along Wth German 'Barbarians', Smithsonian Magazine, ‏21 באוגוסט 2018 Andrew Curry, This Golden Head Adds a Twist to Ancient Roman History, ‏17 באוגוסט 2018 ערך זה הוא קצרמר בנושא ארכאולוגיה. אתם מוזמנים לתרום לוויקיפדיה ולהרחיב אותו. ערך זה הוא יתום, כלומר אין ערכים בוויקיפדיה שמקשרים אליו. אתם מוזמנים לתרום לוויקיפדיה ולקשר אליו מכמה מהערכים שמכילים את המונח "ראש הסוס מוואלדגירמס".
ולדיסלב לבסקי

ולדיסלב לבסקי (באוקראינית: Владислав Лавський; נולד ב-16 במרץ 2000) הוא אתלט אוקראיני, סגן אלוף אירופה (רומא 2024) בקפיצה לגובה. באליפות העולם עד גיל 18 שנערכה בניירובי שבקניה ביולי זכה במדליית ארד בקפיצה לגובה בשיא אישי חדש של 2.11 מטר. באוניברסיאדת צ'נגדו זכה במדליית זהב בקפיצה לגובה בשיא אישי חדש של 2.25 מטר. באליפות אירופה שנערכה ברומא שבאיטליה ביוני זכה במדליית כסף בקפיצה לגובה בתוצאה של 2.29 מטר (השווה לשיאו האישי, אותו קבע בחודש מאי), אחרי ג'אנמרקו טאמברי מאיטליה (2.37 מטר) ולפני בן ארצו אולג דורושצ'וק (2.26 מטר). קפיצה לגובה: 2.29 מטר (2024) קפיצה לגובה: 2.15 מטר (2019) ולדיסלב לבסקי, באתר התאחדות האתלטיקה הבין-לאומית
אולג דורושצ'וק

אולג יבגנייוביץ' דורושצ'וק (באוקראינית: Олег Євгенійович Дорощук; נולד ב-4 ביולי 2001) הוא אתלט אוקראיני, זוכה מדליית ארד באליפות אירופה (רומא 2024) בקפיצה לגובה. באליפות אירופה עד גיל 18 שנערכה בגיור שבהונגריה ביולי זכה במדליית כסף בקפיצה לגובה בתוצאה של 2.13 מטר. באולימפיאדת הנוער בואנוס איירס שנערכה באוקטובר זכה במדליית ארד בקפיצה לגובה לאחר שקפץ לגבהים של 2.09 מטר ו-2.14 מטר (4.23 מטר בסיכום). באליפות אירופה עד גיל 20 שנערכה בבורוס שבשוודיה ביולי זכה במדליית כסף בקפיצה לגובה בתוצאה של 2.14 מטר. באליפות אירופה באתלטיקה באולם שנערכה בטורון שבפולין במרץ סיים במקום תשיעי בקפיצה לגובה בתוצאה של 2.16 מטר. באליפות העולם שנערכה ביוג'ין שבאורגון, ארצות הברית, ביולי, סיים במקום 15 בקפיצה לגובה בתוצאה של 2.25 מטר. באליפות אירופה שנערכה במינכן שבגרמניה באוגוסט סיים במקום רביעי בקפיצה לגובה בתוצאה של 2.23 מטר. באליפות אירופה עד גיל 23 שנערכה באספו שבפינלנד ביולי זכה במדליית כסף בקפיצה לגובה בתוצאה של 2.19 מטר. באליפות העולם שנערכה באוגוסט בבודפשט שבהונגריה סיים במקום 13 בקפיצה לגובה בתוצאה של 2.20 מטר. באליפות העולם באולם שנערכה בגלאזגו שבממלכה המאוחדת במרץ סיים במקום רביעי בקפיצה לגובה בתוצאה של 2.24 מטר. באליפות אירופה שנערכה ברומא שבאיטליה ביוני זכה במדליית ארד בקפיצה לגובה בתוצאה של 2.26 מטר, אחרי ג'אנמרקו טאמברי מאיטליה (2.37 מטר) ובן ארצו ולדיסלב לבסקי (2.29 מטר). קפיצה לגובה: 2.30 מטר (2024) קפיצה לגובה: 2.29 מטר (2024) אולג דורושצ'וק, באתר olympedia.org אולג דורושצ'וק, באתר התאחדות האתלטיקה הבין-לאומית